'Jansen het reeds genoeg skade aangerig' | Maroela Media
'Jansen het reeds genoeg skade aangerig'
Flip Buys, voorsitter van die Solidariteit Beweging, het hom vandag skerp uitgespreek teen prof. Jonathan Jansen, rektor van die Universiteit van die Vrystaat (UV) en aanbeveel dat hy hom eerder met universiteitsake bemoei as om hom met rassistiese beledigings besig te hou.
Dit volg nadat Jansen glo op 'n senaatsvergadering gesê het iets skort met die opvoeding van wit Afrikanermans én dat daar bewyse is dat wit studente in Afrikaanse klasse bevoordeel word. "Jansen het ook van die geleentheid gebruik gemaak om weer die afskaffing van Afrikaans as onderrigtaal te beklemtoon."
Volgens Buys kry 'n mens die indruk Jansen probeer Afrikaans en haar sprekers vir oulaas afbreek, skade aan die universiteit aanrig en mense verder polariseer voordat hy uiteindelik oorsee vertrek. "Dalk is dit goed dat Jansen oorsee kan gaan en daar verder vervreemding toepas."
Jansen het glo ook gesê jong Afrikaner mans dink hulle is op sekere goed geregtig en het nie respek vir ander mense nie.
Jonathan Jansen Solidariteit
Wynlandgoed-moord: 'My lewe is vernietig'
Stryd tussen Gordhan en Valke 'slegte nuus vir ekonomie'
O die ironie – Prof Jansen verwys na 'geen respek', maar openbaar / betoon die geagte hoogleraar self respek teenoor 'wit Afrikaner mans', of reflekteer hy net sy eie bevooroordeling teenoor bepaalde groepe?
Hoe lui die spreek woord nou weer – wat die hart van vol is loop die mond van oor. Hy praat seker van homself en sy gepeupel. Hy kasn maar sy "pie wat en waai". Hy sal nie gemis word nie.
Nou ma bring dan al die bewyse dat die probleem dan die nodige aandag kan kry…… Daar is baie bewyse teeoor ander ook, kyk ma die nuus elke dag hoe hulle afbreek.
Mnr Jansen, jy is heeltemal reg, daar is fout met ons Suid Afrikaanse wit mans. Anders as jy werk ons hard om die beste vir ons familie, ons land en ons God te gee.
Ek neem hom nie kwalik dat hy so dink nie. Seker omdat wit Afrikaners so baie impliseer word by plaas moorde, gewapende roof, verkragting en af brand van infrastruktuur.